Rikunarita-ORG/Wikinium huggingface dataset:
# მორფინი

მორფინიშ მოლეკულაშ სტრუქტურა. ბურთულიეფით ეშანილი რე ატომეფი:
უჩა\_ნოშქერბადი,
ჭითა\_ჟანგბადი,
ლენი\_აზოტი,
ჩე\_წყარბადი.
**მორფინი**, *მორფიუმი* — ოპიუმიშ ალკალოიდი, ჭუამუკმაღალარი საშუალებეფიშ ბუნაშ ოსქილადე პრეპარატი. სამედიცინე პრაქტიკას გჷმირინუაფუ (ხვალე ექიმიშ გიშნაჭარათ) მორფინიშ ჰიდროქლორიდი ტრავმაშ დო თიჯგურა ლახარეფიშის, ნამუსჷთ წორო გეჸუნს მანგარი ჭუეფი, ხვარენა თაშნეშე ოპერაციაშ მახაზირებელო დო ოპერაციაშ უკულიან პერიოდეფს; კანკალეშა გჷმირინუანა გურიშ უბაღერობაწკჷმა მერსხილ ჸონიერ ქეთელუაშის. მორფინიშ განწეხანიშ ხვარებაქ შილებე გიმიჭანუას მორფინიშა გლახა ნჭაფა ანუ მორფინიზმი.

## ქოძირით თაშნეშე

* ნარკომანია

## ლიტერატურა

* ქორთული სხუნუეფიშ ენციკლოპედია, ტ. 7, ხს. 128, ქართი, 1984 წანა.
# ნჯილო

ნჯილოეფ. წიმი - მუმულ, უკახალე - დადულ
**ნჯილო** (ქორთულო: ლომი, ლათინურო: Panthera Leo) — დიდი კატუეფიშ ბუნაშ ნოტყი, ნამუთ ჸილოწკჷმა ართო არძაშ უმოსი კაბეტი მახვამილაფარი ნოტყო იკოროცხუ. სიგჷნძა 2 მეტრაშახ, ხუჯიშ სიმაღალა - 1 მეტრა, კუდელი უღუ 90-100 სანტიმეტრი. ხოდი ნჯილოეფს ფოფორი არდუნა.
ჯვეშო ნჯილოეფიშ ოხორუ ამდღარშე ბრელო ფართას რდჷ: დახე ედომუშამი აფრიკაშ კონტინენტიშ წორო ნჯილოეფი ხედეს ჭიჭე დო ოშქაშე აზიას ინდოეთიშ მეკოროცხილო. ადამიერიშ ქიმინჯალაშ გეშა ნჯილოშ ბრელი გიმენბუნაქ გეშაჭყორდჷ. სამანგათ: **ობჟათეაფრიკული ნჯილოშ** გიმენბუნა ეშაჭყვადილიე 1865 წანაშ უკული, **ბერბერული ნჯილოეფქ** - 1920 წანაშახ მედინეს დო **სპარსული ნჯილოეფქ** - 1930 წანაშო.

## ლიტერატურა

* Lexikon der Biologie. CD. Elsevier Verlag, 2006

|  |  |
| --- | --- |
|  |  *ათე სტატია **მერკე** რე. თქვა შეგილებუნა ქიმეხვარათ ვიკიპედიას დო გაგშათინათ დო გახვეიანათინ.* |